stanford-oval/wikipedia huggingface dataset:
Myrskylän ilmavalvonta-asema
Muistomerkkihanke

Ilmavalvontalottien muistomerkki on 8. elokuuta 2009 pystytetty Lotta Svärd-järjestöön kuuluneiden Myrskylän ilmavalvonta-aseman ilmavalvontalottien muistoksi muistomerkki, jossa hiekkamaalle mäntykankaalle on pystytetty graniittinen kivipaasi. Se on omistettu Kentänmäellä sijainneessa ilmavalvontatornissa ilmatilaa aisti-ilmavalvonneille lotille. Noin kolmen tonnin painoisen Myrskylä punaista graniittia olevan paaden ympärillä on harmaita katukiviä, joiden keskellä on mustilla katukivillä muodostettu Lotta Svärdin risti. Muistomerkin viimeisteli Louhinta Lampi Oy.
Muistomerkkihanke syntyi 2007 Myrskylän Reserviläiset ry:n ja Myrskylän Reserviupseerit ry:n jäsenten välisessä keskustelussa. Reserviupseerien puheenjohtaja Seppo Helske esitteli 9. maaliskuuta hankkeen reserviläisten vuosikokouksessa. Patsastoimikuntaan valittiin kummastakin yhdistyksestä Seppo Helske, Jouko Hyvärinen, Petri Kymäläinen, Nisse Virén, Matti Perttilä, Niilo Salminen ja Kari Strömmer.
Muistomerkki päätettiin pystyttää maanmittaushallituksen entisen 1930-luvulla pystytetyn kolmiomittaustorni paikalle, jossa toimi ilmavalvontatornina. Kolmiomittaustorni oli perustettu Myrskylän korkeimmalle paikalle, joka sijaitsee nykyään Kentämäellä, silloiselle Supinmäellä. Paikan korkeus on 97,5 metriä merenpinnan yläpuolella. Kolmiomittaustornin korkeus oli noin 15 metriä ja sen korkeus merenpinnasta oli 103,6 metriä. Tornin yläreuna oli puunlatvojen korkeudella. Havaintolavan kaiteen korkeus oli 1,4 metriä lavan alaosasta ja sen leveys oli noin 0,3 metriä.
Kesällä 1942 kaiteen leveys kaksinkertaistettiin ja kaide kaksinkertaistettiin. Väliin jäävä tila täytettiin hiekalla ilmavalvojien omasuojan parantamiseksi mahdollisten ammuttujen luotien pysäyttämiseksi tai sirpaleiden pysäyttämiseksi. Tornista oli hyvä näkyvyys Lahden Radiomäelle siellä oleville radiomastoille, Orimattilan kirkontornille ja Loviisan kirkontornille. Myrskylän ilmavalvonta-asema sai kiitosta toimistaan, koska sillä oli hyvä näkyvyys moneen suuntaan ja ilmavalvojat onnistuivat tehtävissään.
Myrskylässä oli Kentänmäen ilmavalvontatornille myös varavalvontatorni. Se sijaitsi Kukkulanmäen Graniittikalliolla, mutta sitä ei tarvittu. Sen korkeus merenpinnan tasosta oli vain 93 metriä ja tornin korkeus maasta yhdeksän metriä.
Muistomerkin pystyttivät avustuksin Myrskylän Reserviläiset ja Myrskylän Reserviupseerit.
Muistomerkki sijaitsee WGS84-koordinaatiston paikassa 60° 40.623 N  025° 50.254 E
Vuonna 2012 muistomerkin ruuvein kiinnitetty muistolaatta huomattiin kadonneeksi.  19. heinäkuuta 2018 Myrskylän Facebook-keskustelupalstalla todettiin muistomerkin muistokilven tulleen jälleen vahingonteon kohteeksi.
Nisa (Turkmenistan)

Nisa on arkeologinen kohde Turkmenistanissa 18 kilometriä lounaaseen maan pääkaupungista Ašgabatista. Nisa oli Parthian valtakunnan ensimmäinen pääkaupunki. Nisa käsittää kaksi kukkulaa: "Vanha" ja "Uusi Nisa". Kohde on listattu Unescon maailmanperintöluetteloon.
Historia

Nisan alueella on löytynyt merkkejä ihmistoiminnasta jopa 3000-luvulta eaa. Todennäköisesti Nisassa oli merkittävä asutuskeskus ensimmäisellä vuosituhannella eaa. Parthialaiset alkavat kehittää Nisaa 200-luvun eaa. puolivälissä ja rakentavat kaupunkiin monia rakennuksia. Heidän aikeenaan oli luultavasti muodostaa Nisasta ensimmäisen parthialaisen dynastian pääkaupunki.
Nisasta kasvoi Parthiaa hallinneen arsakidien dynastian aikana seuraavien vuosisatojen aikana merkittävä kulttuurinen keskus, johon tuli vaikutteita Kreikasta, Persiasta ja Keski-Aasiasta. "Vanhassa Nisassa" oli kuninkaalliset asunnot ja "Uudessa Nisassa" varsinainen kaupunki.
Vuonna 224 Parthian valtakunta luhistui, kun ensimmäinen sassanidihallitsija Ardašir I pysäytti parthialaisten etenemisen ja valloitti heidän valtionsa. Tämä aiheutti myös Nisan osittaisen autioitumisen. "Uusi Nisa" tuhoutui vasta lopullisesti 1300-luvulla.
Aiheesta muualla

Kuvia tai muita tiedostoja aiheesta Nisa (Turkmenistan) Wikimedia Commonsissa
Ohio Sire Stakes

| Ohio Sire Stakes |
| --- | --- |
Maa:  Yhdysvallat
Perustettu:  1976
Rotu:  amerikanravuri
Ensimmäinen palkinto:  sarjan loppukilpailun voittajille vähintään 75 000 dollaria
Ohio Sire Stakes on peitsarien ja ravurien suurkilpailu, joka järjestetään vuosittain Yhdysvaltain Ohion osavaltiossa. Kilpailu on avoin ainoastaan Ohiossa kasvatetuille hevosille. Se on järjestetty vuosittain vuodesta 1976 lähtien. Se jakaa noin miljoona dollaria voittorahoja. Ohio Sire Stakes on Ohio Breeders Championshipin ja State Fair Staken ohella yksi kolmesta "Ohio Triple Crownin" kilpailusta.
Ohio Sire Stakesin järjestää vuonna 1975 perustettu Ohio Standardbred Development Fund -rahasto, joka tukee ravi- ja peitsausurheilua, amerikanravurien kasvatusta ja hevostutkimusta Ohiossa. Rahaston käyttämistä varoista valtaosa käytetään Ohio Sire Stakesin järjestämiseen.
Kilpailussa on yhteensä kahdeksan sarjaa molempien sukupuolten ravureille ja peitsareille kahdessa ikäluokassa. Kussakin sarjassa juostaan neljä osakilpailua ja loppukilpailu. Palkintoja jaetaan jokaisessa osakilpailussa vähintään 15 000 dollaria ja jokaisessa loppukilpailussa vähintään 75 000 dollaria.
Kilpailuennätykset

Parhaat Ohio Sires Sakesissa juostut ajat ovat ravureista Golly Too 1:54,3 ja peitsareista Beeyouuuuuu 1:51,1.
Ajat on laskettu mailia (1609 m) kohden.
| Ikäluokka | Radan pituus | Hevonen | Aika | Vuosi |
| --- | --- | --- | --- | --- |
| 2 v | 805 m | Cool Colby | 1:58,1 | 2009 |
| 2 v | 1006 m | Deep Chip | 1:57,3 | 2008 |
| 3 v | 805 m | Shining Ember | 1:55,2 | 2011 |
| 3 v | 1006 m | Indian Hill Rocket | 1:55,0 | 2005 |
| Ikäluokka | Radan pituus | Hevonen | Aika | Vuosi |
| --- | --- | --- | --- | --- |
| 2 v | 805 m | Rose Run Keepsake | 1:58,1 | 2008 |
| 2 v | 1006 m | Rose Run Keepsake | 1:57,2 | 2008 |
| 3 v | 805 m | Sturdy Lori | 1:54,4 | 2002 |
| 3 v | 1006 m | Striking Memory | 1:54,3 | 2002 |
| Ikäluokka | Radan pituus | Hevonen | Aika | Vuosi |
| --- | --- | --- | --- | --- |
| 2 v | 805 m | Up Front Ohio | 1:53,1 | 2003 |
| 2 v | 1006 m | Indian Fever | 1:53,0 | 1997 |
| 3 v | 805 m | KF St Patrick | 1:51,2 | 2007 |
| 3 v | 1006 m | Beeyouuuuuu | 1:50,1 | 2008 |
| Ikäluokka | Radan pituus | Hevonen | Aika | Vuosi |
| --- | --- | --- | --- | --- |
| 2 v | 805 m | C C Spice | 1:55,0 | 2002 |
| 2 v | 1006 m | C C Spice | 1:54,1 | 2002 |
| 3 v | 805 m | Pan And Teller | 1:52,3 | 2004 |
| 3 v | 1006 m | Don’t Blame Her | 1:51,3 | 2006 |
| Askellaji | Radan pituus | Hevonen | Aika | Vuosi |
| --- | --- | --- | --- | --- |
| ravi | 805 m | Ultimate Message | 1:56,1 | 2000 |
| ravi | 1006 m | Golly Too | 1996 | 1:54,2 |
| peitsi | 805 m | Indian Fever | 1:52,4 | 1999 |
| peitsi | 1006 m | Tilly’s Sam | 1:51,4 | 1997 |
Moninkertaiset voittajat

Kaksi hevosta on voittanut Ohio Sire Stakesin neljänä vuonna: ravuri Golly Too (1993-1996) ja peitsari Majestic Osborne (1991-1994). Kolmena vuonna ovat voittaneet ravurit Overcomer (1986-1988) ja Tady Strikes Again (2004-2006) sekä peitsarit Crisp Sahbra (1995-1997), Indian Fever (1997-1999) ja  K F Pro Sam (1999-2001). Kaksinkertaisia voittajia on yhteensä kaksikymmentä seitsemän, joista kaksitoista ravuria ja  viisitoista peitsaria.
Ohio Performance Awards

Ohio Performance Award -palkinto myönnetään hevoselle, joka voittaa sarjassaan kaikki osakilpailut ja loppukilpailun. Se on myönnetty yhteensä 24 hevoselle, joista 11 ravuria ja 13 peitsaria. Peitsari Best of Ball sai sen perättäisinä vuosina 2008 ja 2009.
Kaltenbach Memorial Awards

Vuosittain jaetaan myös Kaltenbach Memorial Awards -muistopalkinto niille valmentajille ja ohjastajille, joiden hevoset ovat voittaneet yhteensä eniten kyseisen vuoden kilpailussa. Palkintoa on myönnetty vuodesta 1988 alkaen Ohio Sire Stakesin perustaja Jerry Kaltenbachin muistoksi.
NŠ Mura

Nogometna šola Mura eli NŠ Mura on jalkapalloseura Murska Sobotan kaupungista. Seura pelaa kaudella 2022–23 Slovenian korkeimmalla sarjatasolla Slovenian jalkapalloliigassa. Seuran kotistadion on Mestni Štadion Fazanerija. Mura on voittanut Slovenian mestaruuden kertaalleen kaudella 2020–2021. Lisäksi se on voittanut kertaalleen Slovenian jalkapallocupin kaudella 2019–20.
Olavi Montela

Olavi Montela työssä Korkeakosken apteekissa 1974.
Olavi Yrjö Montela (s. 4. maaliskuuta 1948 Orivesi) on suomalainen farmaseutti ja ultrajuoksuihin erikoistunut kestävyysjuoksija.
Farmasia

Montela pääsi ylioppilaaksi Oriveden yhteiskoulun lukiosta vuonna 1968. Käytyään armeijan Helsingin Ilmatorjuntarykmentissä vuosina 1968–1969 ja kotiuduttuaan alikersanttina hän valitsi alakseen farmasian. Oltuaan ensin harjoittelijana Oriveden apteekissa hän lähti opiskelemaan Helsingin yliopistoon ja valmistui keväällä 1972 farmaseutiksi. Hän työskenteli monissa apteekeissa muun muassa Orivedellä, Juupajoella, Längelmäellä, Eräjärvellä, Tampereella ja Helsingissä.
Teologia

Montela aloitti teologian opinnot ensin vuonna 1977 Helsingin kesäyliopistossa, jossa hän luki koineekreikkaa sekä hepreaa. Syksyllä teologian opinnot jatkuivat Helsingin yliopistossa, ja hän opetteli myös latinaa. Hän suoritti teologian käytännön harjoittelut Oriveden seurakunnassa kesällä 1979 sekä Längelmäen seurakunnassa kesinä 1981 ja 1982. Hän valmistui teologian kandidaatiksi vuonna 1984. Hän toimi Suomen Luterilaisen Evankeliumiyhdistyksen palveluksessa vuosina 1977–1990 ja toimitti jumalanpalveluksia kymmenissä Suomen kirkoissa. Samanaikaisesti hän jatkoi farmaseuttina.
Neljä kohtaloa

| Neljä kohtaloa> Quartet |
| --- | --- |

Ohjaaja:  James Ivory
Käsikirjoittaja:  Ruth Prawer Jhabvala James Ivory
Perustuu:  Jean Rhysin romaaniin
Tuottaja:  Ismail Merchant Jean-Pierre Mahot de la Querantonnais
Säveltäjä:  Richard Robbins
Kuvaaja:  Pierre Lhomme
Leikkaaja:  Humphrey Dixon
Pääosat:  Alan Bates Maggie Smith Isabelle Adjani Anthony Higgins
Valmistustiedot
Valmistusmaa:   Yhdistynyt kuningaskunta  Ranska
Tuotantoyhtiö:  Merchant Ivory Productions
Levittäjä:  Netflix
Ensi-ilta:   Toukokuussa 1981 Cannesin elokuvajuhlat 20. toukokuuta 1981  Heinäkuussa 1981  25. lokakuuta 1981  15. huhtikuuta 1983
Kesto:  101 minuuttia
Alkuperäiskieli:  englanti, ranska
Aiheesta muualla
IMDb 
Elonet
AllMovie
Infobox OKNimi-testi OK: 
Neljä kohtaloa (suomeksi myös Kvartetti; engl. Quartet) on vuonna 1981 julkaistu James Ivoryn ohjaama brittiläis-ranskalainen draamaelokuva, jonka pääosissa ovat Alan Bates, Maggie Smith, Isabelle Adjani ja Anthony Higgins. Elokuva sijoittuu vuoden 1927 Pariisiin. Merchant Ivory Productions -yhtiö tuotti elokuvan.
Neljä kohtaloa perustuu Jean Rhysin samannimiseen romaaniin Quartet, jonka pohjalta Ruth Prawer Jhabvala laati käsikirjoituksen. Elokuvan tuottajina toimi Ismail Merchant ja Jean-Pierre Mahot de la Querantonnais.
Neljä kohtaloa sai ensi-iltansa ensimmäisen kerran Ranskassa Cannesin elokuvajuhlilla toukokuussa vuonna 1981. Maanlaajuinen ensi-ilta oli 20. toukokuuta. Isossa-Britanniassa elokuva julkaistiin heinäkuussa 1981. Suomessa elokuva sai ensi-iltansa 15. huhtikuuta vuonna 1983.
Neljä kohtaloa oli ehdokkaana neljään elokuvapalkintoon, joista elokuva voitti kaksi.
Näyttelijät

| 0 | 1 | 2 |
| --- | --- | --- |
|  Alan Bates  | … |  H. J. Heidler   |
|  Maggie Smith  | … |  Lois Heidler   |
|  Isabelle Adjani  | … |  Marya "Mado” Zelli   |
|  Anthony Higgins  | … |  Stephan Zelli   |
|  Pierre Clémenti  | … |  Théo   |
|  Suzanne Flon  | … |  Madame Hautchamp   |
|  Daniel Mesguich  | … |  Pierre Schlamovitz   |
|  Sheila Gish  | … |  Anna   |
|  Armelia McQueen  | … |  Yökerhon laulaja   |
|  Wiley Wood  | … |  Cairn   |
|  Virginie Thévenet  | … |  Madmoiselle Chardin   |
|  Bernice Stegers  | … |  Neiti Nicholson   |
|  Paulita Sedgwick  | … |  Esther   |
Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1981 | Cannesin elokuvajuhlat: Paras naispääosa -palkinto | Paras naispääosa | Isabelle Adjani | Voitto |
| 1981 | Cannesin elokuvajuhlat: Kultainen palmu | Paras elokuva | James Ivory | Ehdokkuus |
| 1982 | BAFTA-palkinto | Paras naispääosa | Maggie Smith | Ehdokkuus |
| 1982 | Evening Standard -palkinto | Paras naispääosa | Maggie Smith | Voitto |
Aiheesta muualla

Neljä kohtaloa Internet Movie Databasessa (englanniksi)
Neljä kohtaloa Elonet.
Neljä kohtaloa AllMoviessa. (englanniksi)
Norrsundvik

Norrsundvik on kylä Kemiönsaaren kunnassa. Kylä sijaitsee Kemiön länsiosassa Norrlångvikenin merenlahden pohjoispuolella.
Norrsundvik on pääosin kallioista metsämaata. Kyläaluetta rajaavat meri etelässä ja lännessä, puro Smedjebäcken pohjoisessa ja Björndalenin laakso idässä. Kylän asutus on keskittynyt kallioalueen länsireunalle, jota ympäröivät peltoaukeat.  Norrlångvikenin rannalla on lukuisia kesämökkejä.
Norrlångvik on sijainnut Sundviken-nimisen lahden rannalla. Lahti on madaltunut ja lopulta kuivunut ja muutettu peltomaaksi, eikä siitä ole jäljellä enää kuin ruovikoitunut ranta-alue Norrlångvikenin suulla. Kylän kaksi kantataloa mainitaan vuoden 1566 kymmenysluettelossa. Isonjaon aikaan 1787 kylässä on ollut neljä taloa, joista yksi on jaettu tuolloin kahtia. Kylään lohkottiin uusia pien- ja asuintiloja 1920- ja 1930-luvuilla, mutta uudempaa vakituista asutusta kylään ei ole syntynyt.
Oskar Jeppson

| Oskar Jeppson> Henkilötiedot |
| --- | --- |
Koko nimi:  Karl Oskar Jeppson
Syntynyt: 5. tammikuuta 1878 Närpiö
Kuollut: 8. helmikuuta 1931 (53 vuotta) Närpiö
Kansalaisuus:  suomalainen
Ammatti:  maanviljelijä
Poliitikko
Puolue:  Suomen ruotsalainen kansanpuolue
Asema:  Kansanedustaja
Vaalipiiri:  Vaasan läänin eteläinen vaalipiiri
Puoliso:  Edit Julina Söderman (1910-)
Vanhemmat:  Johan Petter Jeppson Johanna Stina Unis
Karl Oskar Jeppson (5. tammikuuta 1878 Närpiö – 8. helmikuuta 1931 Närpiö) oli suomalainen maanviljelijä ja ruotsalaisen kansanpuolueen kansanedustaja.
Jeppsonin vanhemmat olivat maanviljelijä Johan Petter Jeppson ja Johanna Stina Unis. Hän kävi kansakoulun ja kansanopiston ja toimi maanviljelijänä Närpiössä. Jeppson oli myös lyhyen aikaa siirtolaisena Yhdysvalloissa.
Jeppson oli kansanedustajana 1922–1924 edustaen Vaasan läänin eteläistä vaalipiiriä. Hän oli myös Närpiön kunnanvaltuuston jäsenenä ja kuului Pohjanmaan ruotsalaisen maanviljelysseuran hallitukseen.
Oskar Jeppson oli naimisissa vuodesta 1910 Edit Julina Södermanin kanssa.
Nizzan nykytaiteen museo

| Nizzan nykytaiteen museo> MAMAC |
| --- | --- |

Sijainti:  Nizza, Ranska
Rakennustyyppi:  taidemuseo
Valmistumisvuosi:  1990
Suunnittelija:  Yves Bayard ja Henry Vidal
Julkisivumateriaali:  Carraran marmori
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nizzan nykytaiteen museo (Musée d’art moderne et d’art contemporain, MAMAC) on Nizzassa Ranskan Rivieralla sijaitseva taidemuseo, joka on avattu kesällä 1990. Sen ovat suunnitelleet Yves Bayard ja Henry Vidal.
Carraran marmorilla vuorattu suuri taidemuseorakennus sijaitsee Nizzan keskustan Promenade des Arts -katuosuudella, Acropolis-kongressipalatsin eteläpuolella ja vastapäätä Nizzan teatteritaloa. Rakennus koostuu neljästä tornimaisesta osasta, joita yhdistävät läpinäkyvät kävelysillat. Rakennuksen sisäpiha on nimetty taidemaalari Yves Kleinin aukioksi. Museossa on paljon töitä Kleiniltä sekä Niki de Saint Phallelta, joka lahjoitti niitä museon kokoelmiin vuonna 2001.
Museossa on näyttelypinta-alaa noin 4 000 neliömetriä. Näyttelysalien lisäksi rakennuksessa on kahvila, kirjakauppa, elokuvasali, dokumenttikirjasto ja museomyymälä. Kaksi alinta kerrosta on varattu pysyvälle kokoelmalle, joka koostuu etupäässä eurooppalaisesta ja yhdysvaltalaisesta avantgardesta 1960-luvulta eteenpäin, yhteensä noin 1 300 teoksesta 300 taiteilijalta. Kolmannessa kerroksessa on vaihtuvia näyttelyitä.
On the 6

| On the 6 Jennifer Lopez |
| --- | --- | --- |

Studioalbumin tiedot
 Äänitetty : 1998–1999
 Julkaistu: 1. kesäkuuta 1999
 Tyylilaji: pop, R&B, latin pop
 Levy-yhtiö: Epic, Work
Jennifer Lopezin muut julkaisut
|   | On the 6 1999 | J. Lo 2001 |
On the 6 on Jennifer Lopezin ensimmäinen albumi. Se julkaistiin Euroopassa 16. kesäkuuta 1999. Ensimmäinen single oli ”If You Had My Love”. Albumilta julkaistiin yhteensä neljä singleä, muut olivat ”Waiting for Tonight”, ”Feelin’ So Good” ja ”Let’s Get Loud”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | ”If You Had My Love” | Cory Rooney, Fred Jerkins III, LaShawn Daniels, Rodney Jerkins | 4.25 |  |  |  |  |  |  |
| 2. | ”Should’ve Never” | Jean Claude ”Poke” Oliver, Samuel ”Tone” Barnes, Cory Rooney, Jennifer Lopez, Tonino Baliardo, Nicolas Reyes | 6.14 |  |  |  |  |  |  |
| 3. | ”Too Late” | Alvin West, Cory Rooney, Jennifer Lopez | 4.27 |  |  |  |  |  |  |
| 4. | ”Feelin’ So Good” (featuring Big Pun and Fat Joe)  | Sean ”Diddy” Combs, Cory Rooney, Steve Standard, George Logios, Jennifer Lopez, Christopher Rios, Joe Cartagena | 5.27 |  |  |  |  |  |  |
| 5. | ”Let’s Get Loud” | Gloria Estefan, Kike Santander | 3.59 |  |  |  |  |  |  |
| 6. | ”Could This Be Love” | Lawrence Dermer | 4.26 |  |  |  |  |  |  |
| 7. | ”No Me Ames” (Tropical Remix) (with Marc Anthony)  | Giancarlo Bigazzi, Marco Falagiani, Ignacio Ballesteros, Aleandro Baldi | 5.03 |  |  |  |  |  |  |
| 8. | ”Waiting for Tonight” | Maria Christensen, Michael Garvin, Phil Temple | 4.06 |  |  |  |  |  |  |
| 9. | ”Open Off My Love” | Darrell ”Digga” Branch, Kyra Lawrence, Lance ”Un” Rivera | 4.35 |  |  |  |  |  |  |
| 10. | ”Promise Me You’ll Try” | Peter Zizzo | 3.52 |  |  |  |  |  |  |
| 11. | ”It’s Not That Serious” | Rodney Jerkins, Fred Jerkins III, Cory Rooney, Jennifer Lopez, Lauren Dawson | 4.17 |  |  |  |  |  |  |
| 12. | ”Talk About Us” | Cory Rooney | 4.35 |  |  |  |  |  |  |
| 13. | ”No Me Ames” (Ballad Version) (with Marc Anthony)  | Giancarlo Bigazzi, Marco Falagiani, Ignacio Ballesteros, Aleandro Baldi | 4.38 |  |  |  |  |  |  |
| 14. | ”Una Noche Más” | Maria Christensen, Michael Garvin, Phil Temple, Manny Benito | 4.05 |  |  |  |  |  |  |
Aiheesta muualla

On the 6 Discogsissa. (englanniksi)
OCaml

| OCaml |
| --- | --- |
Paradigma:  moniparadigmainen: imperatiivinen, funktionaalinen, olio-ohjelmointi
Tyypitys:  staattinen, vahva, pääteltävä
Yleinen suoritusmalli:  käännettävä
Muistinhallinta:  roskienkeräys
Julkaistu:  1996
Kehittäjä:  INRIA
Vakaa versio:  4.02.1. (14. lokakuuta 2014)
Merkittävimmät toteutukset:  Ocaml System
Vaikutteet:  Caml light, Mini ML ja ML
Vaikuttanut:  F#, Scala, ATS,Opa
Käyttöjärjestelmä:  alustariippumaton
Verkkosivu:  ocaml.org
OCaml (ent. Objective Caml) on funktionaalista ja olio-ohjelmointia tukeva ohjelmointikieli. OCaml on laajennettu versio Caml-kielestä ja on sen pääasiallinen implementaatio.
Historiaa

OCamlin ensiversio julkaistiin vuonna 1996 Objective Caml -nimisenä, kun Caml special light -kieleen yhdistettiin tyypitetty olio- ja luokkamalli. OCaml nimitys otettiin käyttöön vuonna 2011.
Ominaispiirteet

OCaml:ssa on korkeatasoinen tulkki ja optimoiva kääntäjä sekä laaja standardikirjasto, joka tekee siitä käyttökelpoisen myös laajojen ohjelmistojen kehitykseen.
OCaml sisältää täysiverisen olio-mallin, vahvan moduulijärjestelmän sekä polymorfisen tyyppijärjestelmän tyypinpäättelyllä. OCaml System sisältää teollisuustasoisen toteutuksen, natiivikääntäjät yhdeksälle eri prosessoriarkkitehtuurille, tavukoodikääntäjän, sekä komentorivitulkin (read-eval-loop).
OCamlin jakelu sisältää laajan standardikirjaston, debuggerin, lekseri- ja parseri-generaattorit sekä koodin tulostamiseen ja dokumentointiin tarvittavat osat. OCaml ja sen kirjastot on julkaistu avoimen lähdekoodin lisensseillä (QPL ja GGPL).
OCamlia ei ole standardoitu, vaan kuten esimerkiksi Python, OCamlilla on kielen määrittelevä toteutus, INRIA:n OCaml.
Esimerkki OCamlin käytöstä

Tyypillinen esimerkkiohjelma hello.ml tulostaa sanat ”Hello World”:
print_endline "Hello world!";;
OCamlissa ohjelma käännetään komennolla:
$ ocamlc -o hello_ocaml hello.ml
Ohjelman ajaminen:
$ ./hello_ocaml

  Hello world!
OCaml kielenä

OCaml on kypsä ML-sukuinen funktionaalinen olio-ohjelmointikieli. Se on kirjoitettu OCamlilla itsellään lukuun ottamatta joitakin C-kielellä kirjoitettuja ajonaikaisia osia. OCaml perii paljon vuosikymmenien funktionaalisten kieliin, kielentutkimukseen ja tyyppiteoriaan liittyvästä akateemisesta tutkimustyöstä. OCamlia käytetään sekä opetuskielenä, että teollisuudessa.
OCaml on staattisesti tyypitetty kieli, joka käyttää implisiittistä tyypitystä. Kääntäjä päättelee muuttujien tyypit sen sijaan että ne määriteltäisiin lähdekoodissa.
Tästä seuraten OCaml syntaksi on hälytön, sen kääntäjä poimii virheet tehokkaasti ja tuloksena syntyvä koodi on nopeaa.
OCaml kielenä > Syntaksi

OCamlissa on ML:stä periytynyt suoraviivainen syntaksi. Sen ytimekäs syntaksi ilmaisee lambda-kalkyylia kolmella tavalla: tunnistimet (esim. x), funktiot (λ x. a) ja sovelmat (a1 a2). Lisäksi löytyy let -lause (esim let x = a1 in a2), jota käytetään sitomaan ilmaisu a1 tunnistimeen x ilmaisussa a2.
OCaml kielenä > Fraasit

Ocamlissa yksittäinen lauseke on muodoltaan Caml-fraasi. Fraasit ovat joko ilmaisuja tai tunnistimien let-määritelmiä. Komentotulkkia käytettäessä ne päättyvät ';;' merkkeihin, jotka eivät ole välttämättömiä kieltä käännettäessä.
1 + 2 * 4;;

  let piiarvo = 4.0 *. atan 1.0;; (* huomaa oma kertomaoperaattori liukuluvuille *)
Kullekin fraasille lasketaan kääntäjässä arvo ja tyyppi, eikä tyyppiä tarvitse erikseen määritellä.
Tyyppien päättely mahdollistaa polymorfisuuden funktioille.
OCaml kielenä > Tyyppijärjestelmä

OCamlin tyyppijärjestelmästä löytyvät tyypit totuusarvo (boolean), kokonaisluku, liukuluku, merkki ja merkkijono.
OCaml kielenä > Tietorakenteet

Ennaltamääritellyt tietorakenteet ovat monikko (tuple), taulukko (array) ja lista (list). Useimmat OCamlin tietorakenteet ovat muuttumattomia, mutta taulukko on muuttuva - sen kokoa voi muuttaa sen määrittelemisen jälkeenkin. Monikot ja listat voivat sisältää tyypeiltään eriäviä arvoja, kun taulukko sisältää samantyyppisiä arvoja.
OCamlissa ei ole muuttujan käsitettä. OCaml Standard library -kirjasto sisältää viitteet (references), yhden alkion taulut joita letillä tunnistimiin sitomalla voi viitata vaihteleviin arvoihin.
Käyttäjän määrittelemät tietorakenteet ovat taltiot (records) ja variantit (variants). Taltiot kuvaavat tietorakenteen osaset ja niiden tyypit.
(* taltio eli record määritellään murtoluvuille näin: *)

type ratio = {num: int; denum: int};;
Variantit taasen luettelevat kaikki mahdolliset tyypit määrittelemälleen tietorakenteelle:
(* variant määritellään numeroille näin: *)

  type number = Int of int | Float of float | Error;;
OCaml kielenä > OCaml ja funktiot

OCaml on funktionaalinen ohjelmointikieli – se tukee funktioita matemaattisen määritelmän mukaisesti täysin. Tästä seuraten funktioita voi vapaasti antaa parametreinä ja käyttää kuten muitakin tietotyyppejä. OCaml tukee myös korkeamman asteen funktioita (higher order functions), eli funktioita joihin annetaan toisia funktioita argumentteina.
List.map (function n -> n * 2 + 2) [0;1;2;3;4];;
  - : int list = [2; 4; 6; 8; 10]
OCaml kielenä > Funktiot ja rekursio

OCaml tukee rekursiota. Rekursio ilmaistaan käyttäen rec-sanaa. Rekursion käyttö on rajoitettu funktioihin, koska sen todistus ei ole eheä mielivaltaisille ilmaisuille.
let  rec  f = λ x. a1  in  a2

 (** tai esimerkiksi **)

 let  rec  f1 = λ x. a1  and  f2 = λ x. a2  in  a
OCaml kielenä > Imperatiiviset piirteet

OCamlin imperatiivisiin ominaisuuksiin kuuluvat for ja while -silmukat, sekä muuntuvat tietorakenteet kuten taulukot (array). Myös taltiot voivat olla muuntuvia, jos ne määritellään käyttämällä avainsanaa mutable.
OCaml kielenä > Poikkeukset

OCaml tukee ohjelmien poikkeustilaa ja niiden käsittelyä. Poikkeuskäsittelijä määritellään exception avainsanalla.